**A Ford Pro bemutatja a vadonatúj Transit Connectet kimagasló kényelmi funkciókkal és most először, választható PHEV hajtással**

* A vadonatúj Transit Connect kompakt áruszállító plug-in hybrid hajtásával teljessé vált az európai Transit-család elektrifikációja
* Rendkívül versenyképes, 110 km-es hatótávolsága mellett fejlett plug-in hybrid (PHEV) hajtáslánc egyen- és váltóáramú feltöltési lehetőséget is kínál alapáron
* A rendelhető összkerékhajtásnak, a Kombi modellek forradalmian újszerű, rugalmas ülésállításának, a fejlett technológiáknak és a hálózathoz csatlakozó digitális cockpitnek köszönhetően az autó kifejezetten prémium élményt nyújt
* A 2024 tavaszától megrendelhető járművek első példányait már nyáron megkapják a vásárlók, akik a jobb produktivitás érdekében számíthatnak a Ford Pro szoftveres és szolgáltatási platformjára
* A legnevesebb német gerincspecialista szervezet, az AGR által elismet és minősítéssel elátott, rendkívűl kényelmes ülések
* 10 colos, színes, központi multimédiás kijelző és rengeteg vezetéstámogató funkció, mindez alapfelszereltségként

**DUNTON, Egyesült Királyság, 2024. január 30.** – A Ford Pro ma bemutatta a vadonatúj Transit Connect kompakt áruszállítót, teljessé téve ezzel a márka új generációs, kimagasló produktivitású, elektrifikált Transit haszonjármű-kínálatát az európai piacon.

Az autó fejlett és hatékony hajtásláncai közt megtalálható a Transit Connect első plug-in hybrid hajtása is, amely a tervek szerint bőséges, 110 km-es elektromos hatótávolságot biztosít, valamint egyen- és váltóáramú gyorstöltési lehetőséget is kínál.

A Transit Connect azonban nemcsak hajtásmódjai, hanem szállító kapacitásának növekedése miatt is vonzó lesz, hiszen rakodóterében akár 3,7 m3 áru is elfér, a Kombi modellben pedig egészen újszerűen alakítható át az ülések elrendezése. A vásárlók számos prémium megoldásra számíthatnak, többek közt új, intelligens összkerékhajtásra, hálózathoz csatlakozó digitális cockpitra, vagy a modern vezetéssegítő rendszerek minden eddiginél szélesebb kínálatára.

Legyen szó akár egy kisvállalkozásról vagy egy egész várost lefedő flottáról, a Transit Connect üzemeltetői hatásosan fokozhatják autóik produktivitását a Ford Pro támogatásával, amely a szoftverek, szolgáltatások és rugalmas finanszírozási lehetőségek mellett személyre szabott, flottaszintű telematikai megoldásokat is tartalmaz.

“Az elmúlt két év során a teljes Transit-családban bevezettük az elektromos hajtásláncokat, hogy minden vásárlónk növelhesse produktivitását, és elektrifikálhassa vállalkozását. E küldetésünk utolsó lépése a vadonatúj Transit Connect bevezetése,” nyilatkozta Hans Schep, a Ford Pro Európa vezérigazgatója. „A Transit Connect új PHEV és összkerékhajtási opcióival, legmodernebb utastéri technológiáival és a Ford Pro támogatásával olyan autó született, amely stílusos, kompakt, és láthatóan kemény munkára termett.”

A Ford Pro népszerű Transit Connect kompakt áruszállítójának harmadik generációjaként – a vadonatúj Transit Courier és a hamarosan érkező E-Transit Courier mellett – a vadonatúj modell fontos részét képezi a Ford Pro minden eddiginél erősebb kompakt haszonjármű-kínálatának.

A Transit Connect gyártása 2024 tavaszán indul, és a bevezetési ütemterv szerint először a dízelmotoros változatok kiszállítása kezdődik meg idén nyáron. A Transit Connect PHEV az év végén jelenik meg a kínálatban, 2025 elején pedig az összkerékhajtású és a Kombi kivitelekkel válik majd teljessé a modellsorozat.

**A Ford Pro elektrifikált Transit-kínálata Európában**

A Ford Pro a teljes európai Transit-családban bevezette az elektrifikált hajtásláncokat; ennek legújabb eredménye a Transit Connect PHEV 1,2 bemutatása. A kínálatban már szerepel a szegmensben vezető szerepet játszó [E-Transit](https://media.ford.com/content/fordmedia/feu/en/news/2022/04/25/ford-pro-vehicles-delivers-new-level-of-productivity-and-value-t.html), 1,3 az elektromos hajtású [E-Transit Custom](https://media.ford.com/content/fordmedia/feu/en/news/2022/09/08/all-new--all-electric-e-transit-custom-from-ford-pro-is-set-to-s.html)1,4 (Európa legkelendőbb egytonnás áruszállítójának elektromos változata 5), valamint az [E-Transit Courier](https://media.ford.com/content/fordmedia/feu/en/news/2023/04/06/All-Electric-E-Transit-Courier.html). 1,6

A Transit Connect teljesen megújult hajtáslánc-kínálatának csúcsát a modell **legelső PHEV technológiája** jelenti. Az 1,5 literes EcoBoost benzinmotorból, egy nagyfeszültségű akkumulátorból és egy elektromotorból összeállított rendszer egy hatfokozatú, kettős tengelykapcsolós automata sebességváltón keresztül adja le 150 LE kombinált teljesítményét és 350 Nm forgatónyomatékát7. A 770 kg maximális teherbírású 8 jármű akár 1400 kg tömegű utánfutót is vontathat. 9

A Transit Connect PHEV tervezett EV-hatótávolsága **eléri a 110 km-t**, és még tisztán elektromos hajtással is **330 Nm forgatónyomatékot** kínál, így az autó lendületesen és magabiztosan teljesíti a fuvarokat a nagyvárosi forgalomban.

A felhasználók szükség esetén **50 kW-os egyenáramú gyorstöltőt** is használhatnak, a műszakok közti szünetekben pedig a 11 kW-os váltóáramú fedélzeti töltővel is feltölthetik az akkumulátort. 10

Az autó energia-felhasználásának optimalizálását három üzemmód szolgálja: 11

* EV Most, amikor a járművet kizárólag az elektromotor hajtja
* EV Auto, amely a lehető legkedvezőbb vezethetőség érdekében összehangoltan kombinálja az elektromos és a benzinmotoros hajtást
* EV Később, amikor a rendszer későbbre tartogatja az EV hajtás optimális kihasználását; ilyen helyzet például, amikor az autó egy nagy sebességű bevezető úton halad, és még nem ért be a városi forgalomba

**Jól kihasználható szállító képesség**

A Transit Connect tervezői figyelembe vették a kompakt áruszállítók felhasználóinak sokrétű igényeit, ezért a jármű **rövid és hosszú tengelytávolsággal**, valamint kétüléses Van áruszállító és ötüléses Kombi személyszállító kivitelben is megrendelhető.

A dobozos áruszállító új rakodótér-kialakításának köszönhetően a rakomány térfogata – tengelytávolságtól függően – 3,1 m3 vagy 3,7 m3. A 820 kg maximális hasznos tömegnek 8 és a kiváló értéknek számító 1500 kg vontató képességnek 9 köszönhetően a felhasználók rengeteg, a munkavégzéshez szükséges eszközt és anyagot magukkal vihetnek.

A Transit Connect Kombi **forradalmian új, rugalmas ülésrendszere** megkönnyíti az autó kettős célú felhasználását, hiszen a kényelmes, ötüléses személyszállító gyorsan és egyszerűen átalakítható sokoldalú áruszállítóvá. A hátsó üléssor másodpercek alatt előredönthető és felhajtható, így a rakodótér akár 2,5 m3 (L1) vagy 3,1 m3 (L2) is lehet, és a hosszú tengelytávú L2 kivitelben két Euro raklap is elfér. Ebben a helyzetében a hátsó üléssor teljes magasságú rekeszfalként szolgál, miközben az elöl ülők kellemes körülmények között utazhatnak.

**A Ford Pro segítségével növelhető a produktivitás**

A Ford Pro támogatásával a Transit Connect üzemeltetői maximalizálhatják járműveik rendelkezésre állási idejét és csökkenthetik az üzemeltetési költségeket. Az új modell személyre szabott megoldásokat kínál a flottavásárlóknak; többek közt egy plug-in eszközt, amellyel kapcsolódhatnak a **Ford Pro Telematika szoftveres** szolgáltatásaihoz.

A Ford Pro Service emellett kifejezetten a vállalati felhasználók igényeihez kialakított karbantartási támogatást kínál, benne a **Mobil Szerviz** lehetőségét, amellyel elvégezhető a karbantartási és javítási munkák 70 százaléka – ahol és amikor a vásárlónak a legkényelmesebb. Egy jelentős brit járműflottában a tapasztalatok szerint a Mobil Szervizzel a korábbi három napról alig két órára sikerült mérsékelni a járművek állásidejét.

A Ford Pro már több mint **200 partnert vont be Európában** az akkreditált Ford Pro Convertor hálózatba. Ezek a partnerek arra szakosodtak, hogy a népszerű kompakt áruszállítót hűtőkocsivá és más speciális járművekké építsék át, amelyhez műszaki támogatást és hitelesítést kapnak a Ford Pro Special Vehicles részegtől, így ezek az autók ugyanolyan aftersales szolgáltatásokra jogosultak, mint a gyári kivitelű Ford Pro modellek.

**Új, takarékos hajtásláncok**

Az új PHEV hajtás mellett a vásárlók rendelkezésére áll egy 2,0 literes EcoBlue turbódízel motor is, kétféle teljesítményváltozattal. A 122 lóerős kivitelhez megrendelhető az új összkerékhajtási rendszer, hatfokozatú manuális sebességváltóval, de ugyanez az erőforrás hétfokozatú, kettős tengelykapcsolós automata váltóval is társítható, amely gyorsan, zökkenőmentesen és forgatónyomaték-vesztés nélkül kapcsol a sebességfokozatok közt. A 102 lóerős változat kizárólag a hatfokozatú váltóval szerelt, elsőkerékhajtású kivitelekhez rendelhető. A Ford Pro előrejelzése szerint a jármű **üzemanyag-fogyasztása rendkívül versenyképes** lesz (akár 4,9 l/100 km), így az üzemeltetők alacsony üzemanyagköltséggel számolhatnak. 1,2

Azzal, hogy a vadonatúj Transit Connect kínálatában az **intelligens összkerékhajtás** is megjelenik, az autó kimagasló népszerűségre számíthat az északi és a hegyvidéki régiókban, ahol különösen fontos a jó tapadás és a rossz időjárási viszonyok közt is magabiztos vezethetőség.

**Fejlett technológia a prémium élményért**

A teljes modellkínálatban alapfelszereltség a **10 colos digitális műszeregység**, amelynek konfigurálható központi képe mellett, a kijelző szegélyén a másodlagos járműinformációk is megjelennek. A stílusos és praktikus digitális cockiptet egy **10 colos, színes, központi érintőképernyő** 13 egészíti ki, amelyhez **Hálózathoz Kapcsolt Navigáció** 14 is rendelhető.

A navigációhoz vagy az ügyfelekkel való kapcsolattartáshoz telefont használó sofőrök hasznosnak találják majd a vezeték nélküli **Apple Carplay és Android Auto** rendszereket, 15 illetve a vezeték nélküli töltés lehetőségét a Limited és Active felszereltségű modellekben16. A nagyobb készülékek, például a laptopok vagy kéziszerszámok menet közben is egyszerűen feltölthetők a kabinban található USB-C portokról, **akár 45 wattos teljesítménnyel**.

A **fűthető kormánykerék** opciója mellett a vásárlók fűtött első üléseket is rendelhetnek, amelyeknek kiváló ergonómiáját az Egészségesebb Hátakért kampányt szervező **legnevesebb gerincspecialista intézet, az Aktion Gesunder Rücken e.V. (AGR) minősítő pecsétje igazolja**. Az utasok komfortjáról négy irányban állítható deréktámasz és állítható hosszúságú combtámasz gondoskodik.

A Transit Connect alapáron kínál olyan vezetéssegítő technológiákat10, mint az Automatikus Vészfékezéssel kiegészített Ütközésre Figyelmeztető rendszer, a Ráfutásos Ütközésre Figyelmeztető rendszer, a Vészhelyzeti Elkerülő Kormányzási Asszisztens és a Kereszteződés Asszisztens, amelyek segítenek megelőzni az ütközéses baleseteket, vagy mérsékelni azok súlyosságát.

A gazdagabb felszereltségű modellváltozatokhoz alapáron kínált tolatókamera, illetve a Keresztirányú Forgalomra Figyelmeztető rendszerrel kiegészített Holttérfigyelő még magabiztosabb és nyugodtabb manőverezést biztosít10, és – akárcsak a vadonatúj Transit Custom modellben – az [Ajtónyitási Figyelmeztetés](https://media.ford.com/content/fordmedia/feu/en/news/2023/12/07/all-new-ford-transit-custom-could-help-prevent-dooring-accidents.html)segít elkerülni a ‘rányitásos’ baleseteket, amikor az utas kinyitja az ajtót, miközben egy másik közlekedő halad el az autó mellett. 10

A további opcionális technológiák közt szerepel még többek közt a **Pro Utánfutó Manőverező Asszisztens**, amellyel elkerülhető, hogy hátramenetben a vontatmány ‘bebicskázzon’. 10 A tolatókamerával és érzékelőkkel működő rendszer segít az utánfutó ösztönös irányításában, amit a vezető nem a kormánykerékkel, hanem egy forgógombbal és a digitális kijelzővel végezhet el.

A Ford úgy alakította ki az egyes felszereltségi szinteket, hogy azok egyaránt lefedjék a flottaüzemeltetők, a kisvállalatok, a magánvállalkozók és a magánvásárlók igényeit:

* **Trend**: áru- és személyszállító kivitelek, flották és költségtudatos vásárlók számára
* **Limited**: elegáns áruszállító 17 colos könnyűfém keréktárcsákkal és munkafelülettel az utasülés háttámláján
* **Active**: vonzó megjelenésű, kemény kiállású, SUV-stílusú személyszállító, LED világítással és tetősínekkel

# # #

1 A hivatalos, homologizált üzemanyag/energiafogyasztási, CO₂-kibocsátási és az elektromos üzemmódban megtehető hatótávolság WLTP mérés szerinti adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb 2017/1151 EU direktíva alapján regisztrálták. Az alkalmazott, szabványos tesztelési eljárások lehetővé teszik a különböző járműfajták és gyártmányok összehasonlítását.

2 A hatótávolság, az üzemanyag-fogyasztási és a CO₂-kibocsátási hivatalos, homologizált adatait a forgalmazás kezdetéhez közelebbi időpontban teszi közzé a Ford. A WLTP vezetési ciklus szerinti számítások alapján. A 110 km-es tervezett hatótávolság teljesen feltöltött akkumulátorra értendő, az aktuális szériától és akkumulátor-konfigurációtól függően. A tényleges hatótávolságot olyan tényezők is befolyásolhatják, mint a külső körülmények, a vezetési stílus, az út jellege, a jármű állapota, a lítiumion akkumulátor kora és állapota.

3 A WLTP vezetési ciklus szerinti számítások alapján. A 317 km-t is elérő hatótávolság teljesen feltöltött akkumulátorra értendő, az aktuális szériától és akkumulátor-konfigurációtól függően. A tényleges hatótávolságot olyan tényezők is befolyásolhatják, mint a külső körülmények, a vezetési stílus, az út jellege, a jármű állapota, a lítiumion akkumulátor kora és állapota.

4 A WLTP vezetési ciklus szerinti számítások alapján. A 337 km-t is elérő hatótávolság teljesen feltöltött akkumulátorra értendő, az aktuális szériától és akkumulátor-konfigurációtól függően. A tényleges hatótávolságot olyan tényezők is befolyásolhatják, mint a külső körülmények, a vezetési stílus, az út jellege, a jármű állapota, a lítiumion akkumulátor kora és állapota.

5 Ausztria, Belgium, Nagy-Britannia, Csehország, Dánia, Finnország, Franciaország, Németország, Görögország, Magyarország, Írország, Olaszország, Hollandia, Norvégia, Lengyelország, Portugália, Spanyolország, Románia, Svédország, Svájc és Törökország

6 A hatótávolság hivatalos, homologizált adatait a forgalmazás kezdetéhez közelebbi időpontban teszi közzé a Ford. A WLTP vezetési ciklus szerinti számítások alapján. Az itt közölt hatótávolság (tervezett célérték a WLTP alapján) teljesen feltöltött akkumulátorra értendő, az aktuális szériától és akkumulátor-konfigurációtól függően. A tényleges hatótávolságot olyan tényezők is befolyásolhatják, mint a külső körülmények, a vezetési stílus, az út jellege, a jármű állapota, a lítiumion akkumulátor kora és állapota.

7 Megfelelő felszereltség esetén. A teljesítmény és a forgatónyomaték egymástól független értékek, és csúcsértékük nem egyidőben jelentkezik.

8 A maximális teherbírás a tartozékoktól és a járműkonfigurációtól függ. A konkrét járműre vonatkozó adatok az ajtóoszlopon található címkén szerepelnek.

9 A maximális vontató kapacitás a rakománytól, a járműkonfigurációtól, a tartozékoktól és az utasok számától függ. A vontató kapacitást behatárolja a vontatmány tömege és súlyelosztása.

10 A feltöltés időtartamát számítógépes szimulációkkal végzett gyártói tesztek alapján határozták meg. A töltés sebessége csökken, amikor az akkumulátor eléri teljes kapacitást. Az Ön autójának töltési ideje a töltési csúcsidőktől és az akkumulátor töltöttségi állapotától függően változhat

11 A vezetéssegítő technológiák kiegészítő feladatot látnak el, és nem helyettesítik a vezető figyelmét, döntését és irányítását, és a biztonságos autózást. A Vészhelyzeti Elkerülő Kormányzás nem jelent kormányzásvezérlést. A Kereszteződés Asszisztens nem érzékel minden járművet, gyalogost vagy kerékpárost az útkereszteződésben, és nem helyettesíti a biztonságos vezetést. Részletek a Felhasználói Kézikönyvben.

12 A maximális teherbírást behatárolja a rakomány tömege és súlyelosztása.

13 Ne vezessen zavaró körülmények hatása alatt. Ha lehetséges, használja a rendszerek hangvezérlését. Bizonyos funkciók zárolva lehetnek, amíg az autó sebességváltója menetfokozatba van kapcsolva. Nem minden funkció kompatibilis az összes telefonkészülékkel.

14 A navigációs szolgáltatásokhoz szükség van a SYNC 4-re és a FordPass Connectre, a kiegészítő hálózatba kapcsolt szolgáltatásra és a FordPass Pro alkalmazásra (részletek a FordPass Felhasználói feltételeiben). A megfelelő járművek 12 hónapos ingyenes próbaidőszakra jogosultak a navigációs szolgáltatások terén, ami az új járműgarancia kezdetétől datálódik. A navigációs szolgáltatás próbaidőszaka véget ér, ha az ügyfelek a jogosult járművet FordPass ügyfélfiókkal aktiválják. Ha az ingyenes időszak végéig nem fizetnek elő a szolgáltatásra, akkor a hálózatba kapcsolt navigációs szolgáltatás megszűnik. A hálózatba kapcsolt szolgáltatás és funkciók a kompatibilis hálózat elérhetőségétől függnek. A technológia/mobilhálózatok/járműképességek fejlődése korlátozhatja a rendszerek funkcióit, és megakadályozhatja a hálózatba kapcsolt szolgáltatások működését. A bizonyos okostelefon-platformokkal kompatibilis FordPass Pro App alkalmazás letölthető. Az üzenet- és adatforgalomért a szolgáltató díjat számíthat fel.

15 Aktív adatcsomaggal és kompatibilis szoftverrel rendelkező telefon szükséges. Használat közben a SYNC 4 nem vezérli a harmadik féltől származó termékeket. A harmadik felek kizárólagos felelősséggel tartoznak termékeik működéséért

16 Az itt rendelkezésre álló Qi vezeték nélküli töltés nem minden mobiltelefonnal kompatibilis.

*Globális amerikai márkaként a* ***Ford*** *már több mint 100 éve az európai gazdaság és társadalom aktív szereplője; a vállalat elkötelezett a mozgás szabadsága iránt, ugyanilyen fontossággal kezelve a bolygóról és egymásról való gondoskodást is. A vállalat Model e, Ford Pro és Ford Blue üzletágainak működésével összehangolt Ford+ terv felgyorsítja a Ford európai átalakítását, hogy 2035-re megvalósulhasson a tisztán elektromos alapú, széndioxid-semleges jövő. A vállalat ezt új, előremutató elektromos járművekkel alapozza meg, amelyeket az európai autósok igényeit szem előtt tartva terveztek meg és innovatív szolgáltatásokkal támogatnak, elősegítve az emberek egymás közti kapcsolattartását, a közösségek fejlődését és a vállalkozások gyarapodását. A Ford 50 önálló európai piacon forgalmazza és szervizeli járműveit; ez a tevékenység magában foglalja a Ford Motor Credit Company, a Ford Ügyfélszolgálat és 14 gyártóüzem (nyolc saját tulajdonú vállalat és hat nem összevont közös vállalkozás) működését, négy központtal: a németországi Kölnben, a spanyolországi Valenciában, valamint vegyesvállalatainknál a romániai Craiovában és a törökországi Kocaeliben. Saját tulajdonú és összevont vegyesvállalataiban a Ford mintegy 34.000 embert, illetve a nem összevont közös vállalkozásokkal együtt mintegy 57.000 embert foglalkoztat Európában. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *honlapot.*